यह जरुरी नहीं कि जीवन को उस रूप में सिर्फ वहीं प्रकट कर सकता है जिसे उसने खुद महसूस किया हो, अगर ऐसा होता तो शरत चंद के साहित्य को क्या कहेंगे क्या वह सिर्फ बंग स्त्री का प्रतिनिधित्व करता है ।शरत चंद की एक स्त्री पात्र एक जगह पति पत्नी की संबंधों पर कहती है- ..स्त्री पुरूष का मिलन तभी तक सत्य है जब तक वह पति-पत्नी की प्रसन्नता का कारण बनता है जिस क्षण लाभ से हानि का पलडा भारी हो जाता है,पति एक मात्र बेंत के जोर से स्त्री के समस्त अधिकारों के छीन लेता है.उसी क्षण वह स्वत:ही समाप्त हो जाता है। अभया अपने प्रेमी रोहिणी बाबू के लिए अपने अत्याचारी पति को छोड देती है और यह कहने का साहस करती है कि ऐसे मनुष्य के सारे जीवन को लगडा बना कर मै सती का खिताब नहीं जीतना चाहती। श्रीकांत बाबू निश्चयपूर्वक मै कह सकती हूं कि हमारे निष्पाप प्रेम की संतान संसार में मनुष्यत्व के लिहाज से किसी के भी हीन न होगी.उसकी माता उसको यह भरोसा अवश्य दे जायेगी कि वह सत्य के बीच पैदा हुई है.सत्य से बढकर सहारा और नहीं है.इस वस्तु से भ्रष्ट होना उसके लिए कठिन होगा..